《九山峡山寺登高》
清代·李符清

十年梦隔飞来寺，九日舟临凝碧湾。丛菊三秋开竹径，飞泉百道响松关。

空潭犀去沈金锁，古洞猿归解玉环。佳节几能逢胜地，峡山今日拟龙山。

作者简介：清广东合浦人。字仲节，号载园。乾隆四十八年举人。历官直隶满城、天津、获鹿等县知县。善诗，俊逸豪放。爱书画。有《海门诗钞》。